stanford-oval/wikipedia huggingface dataset:
Bileamin kirja Deir Allasta
Käännös

Seuraavan käännöksen perustekstinä on Aḥituvin vuoden 2008 tekstieditio, jota on täydennetty ja korjattu paikoin muiden tutkijoiden lukutavoilla. Koska erityisesti ensimmäisen kokonaisuuden jälkiosan ja toisen kokonaisuuden tekstiä voi tulkita lukemattomin eri tavoin, käännösvaihtoehtoja on esitetty vain hyvin valikoidusti. Molempien kokonaisuuksien teksti on jatkunut nyt käännetyn tekstin jälkeenkin, mutta se muuttuu niin rikkonaiseksi ja tulkinnanvaraiseksi, ettei kääntäminen ole mielekästä. Punaisella musteella kirjoitetut kohdat on lihavoitu.
Käännös > Ensimmäinen kokonaisuus

Alun sana ”kirja” spr tarkoittaa kirjakääröä, joten teksti lienee kopioitu seinälaastiin papyrukselle tai nahalle kirjoitetusta tekstistä.  El kuului kanaanilaisen pantheonin tärkeimpiin jumaliin. Rivin lopun suora esitys on pahoin vahingoittunut, ja sen ennallistamisyritykset eivät ole kovin luotettavia. Saddait on vuoriin ja erämaahan liittyvä alun perin itsenäinen jumaluus, joka muuttui myöhemmin Jahven nimen määreeksi. Deir Allan tekstissä Saddait muodostavat joukon jumalia.  Jumalan nimeen liitetty määre šdy esiintyy toistuvasti Heprealaisessa Raamatussa, ja se käännetään kreikkalaisia ja latinalaisia käännöksiä mukaillen yleensä ”Kaikkivaltias”. Naispuolisen jumaluuden nimestä on säilynyt täysin lukukelpoisena vain ensimmäinen kirjain, mutta Samas (šmš) on todennäköisin vaihtoehto seuraavien luonnonkatastrofia kuvaavien jakeiden valossa. Aurinkoa (šmš) palvottiin jumaluutena niin muinaisessa Syyria-Palestiinassa kuin Mesopotamiassa.
Kohdasta ”Sillä tervapääsky parjaa” alkaa kuvaus luonnon ja yhteiskunnan joutumisesta pois tolaltaan. Lintujen toimintaa kuvaavat rivit on tosin mahdollistaa ymmärtää vain listana eläinten nimiä. Korppikotkat eivät luonnostaan laula tai ääntele kuuluvasti, joten niiden kaikuva ääni (”ja korppikotkien ääni vastaa”) on merkki asioiden kääntymisestä päälaelleen. Seger ja Astar voidaan kääntää myös ”vasikat ja karitsat”. Nimet Seger ja Astar viitannevat jumaluuksiin, joka yhdistetään Heprealaisessa Raamatussa nauta- ja lammaskarjan poikimiseen (esimerkiksi 5. Moos. 7:13; 28:4). Koska Deir Allan tekstissä käsitellään runsaasti eläinmaailman kääntymistä päälaelleen, viittaus karjaeläinten lisääntymiseen sopii asiayhteyteen hyvin. Seger tunnetaan huonosti Heprealaisen Raamatun ulkopuolelta, mutta hänet tiedetään yhdistetyn nautakarjan ohella kuuhun. Nimi Astar liittyy puolestaan Lähi-idässä laajalti palvottuun Astarteen, joka yhdistettiin ilta- ja aamutähti Venukseen.
Käännös > Toinen kokonaisuus

”Vesa” tarkoittaa jälkeläistä. Vesan sijasta nqr voidaan kääntää myös sanalla ruumis. ”Ikuisen talon” tarkoittaa hautaa, vertaa esimerkiksi Saarn. 12:5. Tekstin seuraava rivi jatkaa haudan ilottomuuden kuvaamista. ”Sydämessään” voi tarkoittaa myös kohtua. ”Hän huokailee” subjekti on epävarma katkenneen rivin takia, mutta kyseessä voi olla uudelleen vesa. ”Kuninkaat” voi tarkoittaa myös neuvonantajia. ”Vastasyntyneen” on sananmukaisesti ”kohdun imeväisen”. ”Kielellä” Kienee tässä vastakohta kirjoitetulle tekstille.
Breithorn (Lötschental)

Breithorn
Breithorn nähtynä Vispertalista heinäkuussa 2010
| --- | --- |
Sijainti:  Valais,  Sveitsi
Vuoristo:  Bernin Alpit
Korkeus merenpinnasta:  3 785 m
Prominenssi:  282  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Breithorn on Bernin Alpeilla, Sveitsin Wallisissa sijaitseva 3 785 metriä korkea vuorenhuippu.
Aiheesta muualla

Kuvia tai muita tiedostoja aiheesta Breithorn (Lötschental) Wikimedia Commonsissa
Breithorn (Lötschental) Camptocamp.org. (ranskaksi)
Breithorn Outdooractive.com. Arkistoitu 11.7.2019. (englanniksi)
Cacaopera (kunta)

Cacaopera on kunta Morazánin alueella El Salvadorissa. Cacaopera sijaitsee valtion koillisosissa. Vuoden 2007 väestönlaskennassa siellä oli 10 943 asukasta.
Cacaoperan lähistöllä puhuttiin aiemmin cacaoperan kieltä, joka on nyt kuitenkin hävinnyt.
Yhdistetty olympialaisissa

Yhdistetty on kuulunut talviolympialaisten lajivalikoimaan Chamonixin vuoden 1924 olympialaisista lähtien. Mäkihypyn ja maastohiihdon yhdistetty kilpailu on alkujaan norjalainen, ja norjalaiset veivätkin kaikki jaossa olleet mitalit lajin neljänä ensimmäisenä olympiavuonna.
Yhdistetyn olympiakilpailujen hyppyrimäen korkeus ja hiihto-osuuden pituus ovat vuosien varrella vaihtuneet sen mukaan, miten olympiakilpailujen mäkihypyn hyppyrimäen korkeutta ja hiihtomatkan pituutta on muuteltu.
Tapahtumat

|  Yhdistetty> kilpailut |  Yhdistetty> 24 |  Yhdistetty> 28 |  Yhdistetty> 32 |  Yhdistetty> 36 |  Yhdistetty> 48 |  Yhdistetty> 52 |  Yhdistetty> 56 |  Yhdistetty> 60 |  Yhdistetty> 64 |  Yhdistetty> 68 |  Yhdistetty> 72 |  Yhdistetty> 76 |  Yhdistetty> 80 |  Yhdistetty> 84 |  Yhdistetty> 88 |  Yhdistetty> 92 |  Yhdistetty> 94 |  Yhdistetty> 98 |  Yhdistetty> 02 |  Yhdistetty> 06 |  Yhdistetty> 10 |  Yhdistetty> 14 |  Yhdistetty> 18 |  Yhdistetty>  |  Yhdistetty>  |  Yhdistetty>  |  Yhdistetty>  |  Yhdistetty>  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Normaalimäki | X | X | X | X | X | X | X | X | X | X | X | X | X | X | X | X | X | X | X | X | X | X | X |  |  |  |  |  |
| Joukkuekilpailu | - | - | - | - | - | - | - | - | - | - | - | - | - | - | X | X | X | X | X | X | X | X | X |  |  |  |  |  |
| Sprintti | - | - | - | - | - | - | - | - | - | - | - | - | - | - | - | - | - | - | X | X | - | - | - |  |  |  |  |  |
| Suurmäki | - | - | - | - | - | - | - | - | - | - | - | - | - | - | - | - | - | - | - | - | X | X | X |  |  |  |  |  |
Mitalitaulukko

| Yhdistetyn olympiamitalit> Sija | Yhdistetyn olympiamitalit> Maa | Yhdistetyn olympiamitalit> Kultaa | Yhdistetyn olympiamitalit> Hopeaa | Yhdistetyn olympiamitalit> Pronssia | Yhdistetyn olympiamitalit> Yhteensä |
| --- | --- | --- | --- | --- | --- |
| 1 |  Norja | 13 | 9 | 8 | 30 |
| 2 |  Suomi | 4 | 8 | 2 | 14 |
| 3 |  Itävalta | 3 | 2 | 8 | 13 |
| 4 |  Itä-Saksa | 3 | 0 | 4 | 7 |
| 5 |  Saksa | 2 | 4 | 3 | 9 |
| 6 |  Japani | 2 | 2 | 0 | 4 |
| 7 |  Ranska | 2 | 1 | 1 | 4 |
| 8 |  Länsi-Saksa | 2 | 1 | 0 | 3 |
| 9 |  Yhdysvallat | 1 | 3 | 0 | 4 |
| 10 |  Sveitsi | 1 | 2 | 1 | 4 |
| 11 |  Saksojen yhteisjoukkue | 1 | 0 | 1 | 2 |
| 12 |  Neuvostoliitto | 0 | 1 | 2 | 3 |
| 13 |  Ruotsi | 0 | 1 | 1 | 2 |
| 14 |  Venäjä | 0 | 0 | 1 | 1 |
| 15 |  Italia | 0 | 0 | 1 | 1 |
| 16 |  Puola | 0 | 0 | 1 | 1 |
| Yhteensä | Yhteensä | 34 | 34 | 34 | 102 |
Lähde: Nordic Combined Sports Reference. Viitattu 7.12.2017. (englanniksi)
Breithorn (Lauterbrunnen)

Breithorn
Breithorn nähtynä Männlicheniltä heinäkuussa 2010
| --- | --- |
Sijainti:   Sveitsi
Vuoristo:  Bernin Alpit
Korkeus merenpinnasta:  3 780 m
Prominenssi:  464  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Breithorn on Bernin Alpeilla Sveitsissä sijaitseva 3 780 metriä korkea vuorenhuippu. Huippu sijaitsee Bernin ja Wallisin kantonien rajalla ja sen pohjoispuolella on Lauterbrunnentalin ja eteläpuolella Lötschentalin laakso.
Aiheesta muualla

Wikimedia Commonsissa on kuvia tai muita tiedostoja aiheesta .
Breithorn (Lauterbrunnen) Camptocamp.org. (ranskaksi)
Lauterbrunner Breithorn, 3780 m.ü.M. Gipfelbuch.  15.8.2011. (saksaksi)
Binghamton Senators

| Binghamton Senators |
| --- | --- |

Perustettu:  2002
Lakkautettu:  2017
Kaupunki:  Binghamton, New York
Kotiareena:  Broome County Veterans Memorial Arena
Sarja:  AHL
Konferenssi:  Itäinen
Divisioona:  Pohjoinen
Värit:                     
Päävalmentaja:   Kurt Kleinendorst
Yhteistyöseurat:  Ottawa Senators (NHL) Wichita Thunder (ECHL)
Calder Cupit:  1 (2011)
Infobox OKNimi-testi OK: 
Binghamton Senators oli yhdysvaltalainen jääkiekkojoukkue joka pelasi AHL:ssä. Joukkue toimi Ottawa Senatorsin farmijoukkueena. Kotiottelunsa joukkue pelasi Broome County Veterans Memorial Arenalla, Binghamtonissa.
Historia

Binghamton Senators tunnettiin aiemmin  nimillä New Haven Nighthawks (1972–1992),  New Haven Senators (1992–1993), Prince Edward Island Senators (1993-1996).
Binghamtonissa aiemmin pelanneita joukkueita:
Broome Dusters (NAHL 1973–1977)
Binghamton Dusters (1977–1980)
Binghamton Whalers (1980–1990)
Binghamton Rangers (1990–1997)
B.C. Icemen UHL (1997–2002)
Tunnettuja pelaajia

| 0 | 1 | 2 |
| --- | --- | --- |
|  Cody Bass  Brandon Bochenski  Patrick Eaves  Ray Emery  Alexandre Giroux  Denis Hamel |  Chris Kelly  Brian McGrattan  Chris Neil  Christoph Schubert |  Jason Spezza  Antoine Vermette  Anton Voltšenkov  Jeremy Yablonski |
Aiheesta muualla

Joukkueen virallinen sivusto (Arkistoitu – Internet Archive)
binghamtonhockey.net - Hockey history of the Binghamton, New York region
The Internet Hockey Database - Binghamton Senators
Carmelo Bertolami

Carmelo Bertolami (8. joulukuuta 1900 – marraskuu 2007) oli italialainen ensimmäisen maailmansodan veteraani. Hänet kutsuttiin suorittamaan asepalvelusta maaliskuussa 1917, mutta hän joutui kaapatuksi Faverassa eikä ehtinyt siten taistella.
Vähä-Riutta

| Vähä-Riutta |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°24′15″N, 23°54′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mallasveden ja Pälkäneveden alue (35.71)
Laskujoki:  ei laskuojaa 
Järvinumero:  35.713.1.011
Mittaustietoja
Pinnankorkeus:  125,1 m  
Rantaviiva:  0,549 km  
Pinta-ala:  1,682 ha  
Saaria:  ei saaria 
 fiVähä-Riutta 
Vähä-Riutta  on Pirkanmaalla Lempäälässä  ja Kangasalla sijaitseva metsälampi.
Maantietoa

Lammen pinta-ala on 1,7 hehtaaria ja se on 250 metriä pitkä ja 100 metriä leveä. Lampi sijaitsee Iso-Riutan lähellä, mutta näiden välillä ei ole kartan mukaan yhteyttä. Sen rantaviivan pituus on 550 metriä ja sen rannat ovat metsämaata. Riuttajärvien välisellä kannaksella sijaitsee Taivalpirtti ja Vähä-Riutan rannassa on nuotiopaikka. Nämä kuuluvat Birgitan polun reitistöön. Kuntien välinen raja ylittää lammen sen keskeltä. Pirtille tulee tie yhdystieltä 3110.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Roineen alueeseen (35.713) se kuuluu. Lammen vedenpinnan korkeus on 125,1 metriä mpy.
Lammesta ei lähde laskuojaa eikä siihen laske muita ojia. Sitä voidaan pitää umpijärvenä.
Luontoarvoja

Järvi sisältyy Lempäälän ja Kangasalan rajalla sijaitsevaan Salmuksen alueeseen, joka on pienjärvien Natura 2000-suojelualue. Alue on suosittu retkeilyalue.
Historiaa

Vuoden 1975 peruskartassa lammille tulee etelästä metsätie ja samassa yhteydessä sinne ilmaantuu Taivalpirtti. Molemmat puuttuivat vuoden 1960 kartasta.
Bryan Hextall

Bryan Hextall 1938
Bryan Aldwyn Hextall (31. heinäkuuta 1913 Grenfell, Saskatchewan – 25. heinäkuuta 1984) oli kanadalainen, maalintekijänä kunnostautunut NHL-jääkiekkoilija. Laitahyökkääjä Hextall pelasi uransa New York Rangersissa. Hän oli avainpelaaja Stanley Cupin Rangersille 1940 voittaneessa kokoonpanossa ja teki muun muassa ratkaisuottelun voittomaalin. Hänen ammattilaisuransa kattoi vuodet 1936–1948.
Bryan on entisten NHL-pelaajien Bryan Hextall Jr ja Dennis Hextallin isä sekä maalivahtina liigassa kunnostautuneen Ron Hextallin isoisä.
Saavutuksia

Stanley Cup 1940
NHL:n paras maalintekijä 1942
Hockey Hall of Fameen 1969
| 0 | 1 | 2 |
| --- | --- | --- |
| Edeltäjä: Roy Conacher | NHL:n maalipörssin voittaja 1940, 1941 | Seuraaja: Lynn Patrick |
Bolivian vallankaappausyritys 2024

Boliviassa tehtiin keskiviikkona 26. kesäkuuta 2024 epäonnistunut vallankaappausyritys, jota johti asevoimien komentaja kenraali Juan José Zúñiga.
Tausta

Bolivian istuva presidentti Luis Arce ja entinen presidentti Evo Morales edustavat samaa puoluetta, mutta sen eri siipiä. He ovat ajautuneet erimielisyyksiin vuoden 2025 presidentinvaalien ehdokasasettelua koskien. Morales on ilmoittautunut halukkuutensa asettua ehdolle huolimatta siitä, että maan korkein oikeus totesi, ettei hän ole enää vaalikelpoinen.
Päivää ennen vallankaappausyritystä asevoimien komentaja Juan José Zúñiga pantiin viralta, koska tämä katsottiin uhkailleen Moralesia sekä senaatin puheenjohtaja Andrónico Rodrígueza sekä senaattori Leonardo Lozaa. Zúñiga oli ilmoittanut, että hänen johtamansa asevoimat pidättäisi Moralesin, jos tämä uskaltaisi asettua ehdolle vuoden 2025 presidentinvaaleissa.
Bolivian poliittista ilmapiiriä on myös kiristänyt maan talousahdinko ja pula perustarvikkeista kuten polttoaineesta.
Tapahtumien kulku

Valtiollisen tietotoimisto ABI:n mukaan sotilaat lähtivät liikkeelle klo 14:30 paikallista aikaa. Sotilaat, joiden uskotaan edustaneen vain yhtä kapinoivaa fraktiota, sulkivat presidentinpalatsin edustalla sijaitsevan Plaza Murillon ulkopuolisilta noin klo 15:20 aikaa ennen kuin alkoivat tunkeutumaan palatsiin. Zúñiga oli paikan päällä ja ilmoitti, että tavoitteena on saada kasaan uusi hallitus ja muuttaa maan suunta. Lisäksi hän uhkasi vapauttaa "poliittisia vankeja" kuten entisen presidentin Jeanine Áñezin.
Presidentti Arce piti televisiopuheen, jossa hän kehotti kansalaisia vastustamaan kapinoivia asevoimia. Hän päätyi myös kasvotusten Zúñigan kanssa presidentinpalatsin käytävillä ja sanoi tälle: "minä olen sinun kapteenisi, ja minä määrään sinua vetämään sotilaasi pois. Minä en hyväksy tällaista niskurointia."
Bolivian poliisi pidätti Zúñigan keskiviikkoillan aikana. Maan syytäjänvirasto ilmoitti, että se aikoo aloittaa esitutkinnan vallankaappausyritykseen osallistuneita kohtaan. Arce nimitti asevoimien uudeksi komentajaksi José Wilson Sánchezin, joka määräsi kaikki sotilaat palaamaan kasarmeilleen.
27. kesäkuuta mennessä 9 siviilin kerrottiin loukkaantuneen vallankaappausyritysen yhteydessä.
Carmelo Camet

| Mitalit> Maa:   Argentiina.Miesten miekkailu. Olympialaiset  | Mitalit> Maa:   Argentiina.Miesten miekkailu. Olympialaiset  | Mitalit> Maa:   Argentiina.Miesten miekkailu. Olympialaiset  | Maa:   Argentiina> Miesten miekkailu. |
| --- | --- | --- | --- |
|  Pronssia | Amsterdam 1928 | floretti, joukkuekilpailu |  |
Carmelo Félix ("Chicho") Camet (29. lokakuuta 1904 Pariisi, Ranska – 22. heinäkuuta 2007 Buenos Aires, Argentiina) oli argentiinalainen miekkailija. Hän oli mukana saamassa pronssia floretin joukkuekilpailussa vuoden 1928 kesäolympialaisissa Amsterdamissa. Hän oli olympiaurheilija Francisco Cametin poika ja kouluttautui juristiksi. Hän meni naimisiin Elsie Muirin kanssa.
Carmelo Bosco

Carmelo Bosco (4. heinäkuuta 1943 Militello in Val di Catania, Sisilia, Italia – 22. marraskuuta 2003 Rooma, Italia) oli italialainen urheilutieteiden tutkija. Hän opiskeli Suomessa ja toimi myöhemmin Jyväskylän yliopiston dosenttina ja Kuortaneen urheiluopiston urheilubiomekaniikan ja fysiologian laboratorion johtajana vuodesta 1985 sekä vuodesta 1996 Sienan yliopiston vierailevana professorina.
Boscon tyttäriä ovat suomalaiset yleisurheilijat Manuela Bosco ja Carla Bosco. Manuelan ja Carlan äiti Anni on hiihtäjä Harri Kirvesniemen sisar.
Bjerkvik

| Bjerkvik |
| --- | --- |
 Bjerkvik vuonna 2005.
 Bjerkvik
 Koordinaatit: 68°32′57″N, 17°33′25″E 
Valtio:  Norja
Lääni:  Nordland
Kunta:  Narvik
Pinta-ala:  
 – Maa:  1,3 km²
Väkiluku (2023):  1 088
 – Väestötiheys:  836,9 as./km²
Infobox OKVirheellinen NIMI-arvo: 
Bjerkvik on taajama Narvikin kunnassa Nordlandin läänissä Norjassa. Taajaman pinta-ala on 1,3 neliökilometriä ja asukasluku 1 088 vuonna 2023.
Kuvia

Bjerkvikin kirkko
Tunnettuja henkilöitä

Eirik Kristoffersen (s. 1969), Norjan puolustusvoimien komentaja
Bingo (albumi)

| Bingo Bela B>  |
| --- | --- | --- |

Studioalbumin tiedot
 Äänitetty : 2005
 Julkaistu: 12. toukokuuta 2006
 Tuottaja(t): Olsen Involtini, Bela B., Wayne Jackson, Eric Babak
 Tyylilaji: rock
 Kesto: 53.24
 Levy-yhtiö: BPX 1992/Sony BMG
Bela B.:n muut julkaisut
|   | Bingo 2006 | Code B 2009 |
Singlet albumilta Bingo
 ”Tag mit Schutzumschlag” Julkaistu: 2006  ”1. 2. 3. ...” Julkaistu: 2006  ”Sie hat was vermisst” Julkaistu: 2006  ”Gitarre runter” Julkaistu: 2007
Bingo on saksalaisen laulajan ja Die Ärzte -yhtyeen rumpalin Bela B.:n ensimmäisen sooloalbumi, joka julkaistiin 12. toukokuuta 2006.
Kappaleet

B-Vertüre – 1.22 (piiloraita kohdassa 1:10, säv. Babak, san. Felsenheimer)
Gitarre runter – 3.46 (säv. ja san. Felsenheimer)
Tag mit Schutzumschlag – 3.06 (säv. Bruhn, Felsenheimer, san. Felsenheimer)
Irgendetwas bleibt – 3.30 (säv. Stülpner, Jackson, san. Felsenheimer)
Traumfrau – 3.07 (säv. Stülpner, Bruhn, Jackson, Felsenheimer, san. Stülpner, Felsenheimer)
Letzter Tag – 4.13 (säv. ja san. Felsenheimer)
Was ist nur los...? – 2.34 (säv. ja san. Felsenheimer)
1. 2. 3. ... – 3.03 (feat. Charlotte Roche, säv. Jackson, Bruhn, san. Jackson, Felsenheimer)
Sie hat was vermisst – 4.06 (säv. ja san. Felsenheimer)
Der Vampir mit dem Colt – 4.48 (säv. ja san. Felsenheimer)
Versuchs doch mal mit mir – 3.07 (säv. Ludwig, san. Felsenheimer)
Lee Hazlewood & das erste Lied des Tages – Quidde, Stülpner, O’Ryan.Felsenheimer (esittäjinä Bela B. ja Lee Hazlewood)
Hab keine Angst – 3.55 (feat. Lula, säv. Quidde, Stülpner, O’Ryan, san. Felsenheimer, Stülpner)
ZappingsonG – 2.08 (säv. ja san. Felsenheimer)
Wiehr thind sssuper – 3.17 (säv. Bruhn, StülpnerFelsenheimer, Stülpner, Jackson)
Baby läuft fort – 3.49 (säv. Quidde, Stülpner, Jackson, san. Felsenheimer, Stülpner)
Traumfrau again – 1.05 (säv. Stülpner, san. Stülpner, Felsenheimer)
Kokoonpano

Bela B. – laulu, rummut, kitara
Olsen Involtini – kitara, koskettimet, laulu
Wayne Jackson – kitara, koskettimet, laulu
Holly Burnette – basso
Lula – laulu
Arvostelut

Laut.de:
Bryan Fuller

| Bryan Fuller |
| --- | --- |
 Fuller vuonna 2016 Comic-Conissa.
Henkilötiedot
Syntynyt: 27. heinäkuuta 1969 (ikä 55)
Ammatti:  käsikirjoittaja
Aiheesta muualla
IMDb 
Bryan Fuller (s. 27. heinäkuuta 1969) on yhdysvaltalainen käsikirjoittaja. Hänet tunnetaan muun muassa luomistaan televisiosarjoista  Dead Like Me, Wonderfalls, Pushing Daisies ja Hannibal.
Aiheesta muualla

Bryan Fuller Internet Movie Databasessa. (englanniksi)
Bryan Greenberg

| Bryan Greenberg |
| --- | --- |

Henkilötiedot
Koko nimi:  Bryan E. Greenberg
Syntynyt: 24. toukokuuta 1978 (ikä 46) Omaha, Nebraska, Yhdysvallat
Ammatti:  näyttelijä, laulaja
Puoliso:  Jamie Chung (2015–)
Näyttelijä
Aktiivisena:  1997–
Aiheesta muualla
bryangreenberg.wordpress.com ja bryangreenberg.com
IMDb 
Elonet
Bryan Greenberg (s. 24. toukokuuta 1978 Omaha, Nebraska, Yhdysvallat) on yhdysvaltalainen näyttelijä ja laulaja. Hän on näytellyt muun muassa televisiosarjassa Tunteet pelissä sekä elokuvissa Oikeanlaista kemiaa ja Morsianten sota. Hän on julkaissut myös kolme studioalbumia.
Aiheesta muualla

Bryan Greenbergin viralliset kotisivut
Caleb Deschanel

Caleb Deschanel vuonna 2009.
Joseph Caleb Deschanel (s. 21. syyskuuta 1944) on yhdysvaltalainen elokuvaaja.
Elämä

Deschanel syntyi Philadelphiassa Pennsylvaniassa yhdysvaltalaiselle äidille ja ranskalaiselle isälle, jotka kasvattivat hänet kveekariksi. Hän opiskeli Johns Hopkinsin yliopistoa, Etelä-Kalifornian yliopiston elokuvakoulussa ja AFI Conservatoryssa.
Deschanel meni vuonna 1972 naimisiin näyttelijä Mary Jo Weirin kanssa. Parin tyttäret, Emily (s. 1976) ja Zooey (s. 1980), ovat molemmat näyttelijöitä.
Ura

Deschanel on ollut viidesti ehdolla Oscar-palkinnon saajaksi (1984, 1985, 1997, 2001, 2005). Ehdokkuudet tulivat työstä elokuvissa Valiojoukko (1983), Voittajan paluu (1984), Tyttö ja villihanhet (1996), Patriot (2000) ja The Passion of the Christ (2004). Deschanel sai Patriotista American Society of Cinematographersin palkinnon. Deschanelin vähemmän tunnetulta uralta elokuvaohjaajana ovat syntyneet Kahlekuningas (1982) ja Crusoe – Etelämeren seikkailija (1988).
Aiheesta muualla

Caleb Deschanel Internet Movie Databasessa. (englanniksi)
Bulzi

| Bulzi (Bùltzi) |
| --- | --- |

 Sijainti Sassarin maakunnassa
 Bulzi
 Koordinaatit: 40.846°0′0″N, 8.830°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  21,67 km²
Korkeus:  250 m
Väkiluku:  513
Aikavyöhyke:  UTC+1
 – Kesäaika:  UTC+2
Postinumero:  07030
Suuntanumero(t):    079
Rekisterikilpi:  SS
 
 http://www.comune.bulzi.ss.it 
Infobox OKVirheellinen NIMI-arvo: 
Bulzi (sardiksi Bùltzi) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 513 asukasta (vuonna 2016) ja sen pinta-ala on 21,67 neliökilometriä. Se sijaitsee 250 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Bulzi Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Bähr

Bähr on seuraavien henkilöiden sukunimi:
George Bähr (1666–1783), saksalainen barokkiajan arkkitehti
Ludwig Bähr (1831–1869), saksalainen arkkitehti, Suomen ensimmäisen arkkitehtuurin opettajanviran haltija
Mimmi Bähr (o.s. Westerstrand, 1844–1923), suomalainen keksijä ja kaunokirjoitustaidon kehittäjä.
Bäljensin rautatietunneli

| Bäljensin rautatietunneli |
| --- | --- |
Paikkakunta:  Karjaa, Raasepori
Maa:  Suomi
Koordinaatit:  60°03.8′N, 23°37.7′E
Avattu:  1990
Pituus:  295
Raiteita:  1
Ylläpitäjä:  Väylävirasto
Bäljensin rautatietunneli on Karjaalla Raaseporin kaupungissa sijaitseva rautatietunneli. Se sijaitsee rantaradalla rataosalla Karjaa–Salo. Tunnelin pituus on 298 metriä ja se valmistui vuonna 1990.
Cachen piirikunta

Cachen piirikunta (engl. Cache County) on Yhdysvaltojen Utahin osavaltiossa sijaitseva piirikunta. Sen väkiluku oli 133 154 vuonna 2020. Piirikunnan hallintokeskus on Loganin kaupunki. Piirikunta perustettiin 6. tammikuuta 1856.
Aiheesta muualla

Kuvia tai muita tiedostoja aiheesta Cachen piirikunta Wikimedia Commonsissa
Bälingen kihlakunta

Bälingen kihlakunnan sijainti Uppsalan läänin kartalla.
Bälingen kihlakunta (ruots. Bälinge härad) oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 232,91 neliökilometriä ja asukasluku 2 908 henkeä. Kihlakuntaan kuuluneet kunnat olivat Åkerby, Bälinge ja Skuttunge.
Kihlakunnan tuolloiset kunnat kuuluvat nykyään Uppsalan kuntaan ja sijaitsevat sen länsiosassa.